ananddey/assamese-wiki-corpus huggingface dataset:
উলামা

উলামা (ইংৰাজী: Ulama) বা ডেভিল বাৰ্ড (Devil Bird, শয়তান চৰাই) শ্ৰীলংকাৰ লোককথাত বৰ্ণনা কৰা এবিধ কিংবদন্তিমূলক চৰাই৷ এই জীৱটোৱে ৰাতি অৰণ্যৰ পৰা অতি ভয়ানক মানুহৰ দৰে চিঞৰ-বাখৰ কৰে বুলি কোৱা হয়। এই চৰাইটোৰ চিঞৰ-বাখৰ মৃত্যুৰ আগজাননী বুলি শংকা কৰা হয়। ২০০১ চনৰ এক তথ্য অনুসৰি এই চৰাইটোক সঠিক পৰিচয় এতিয়াও লাভ কৰিব পৰা হোৱা নাই যদিও এই চৰাইটোৰ বিৱৰণ এবিধ ফেঁচাৰ (Spot-bellied eagle-owl) সৈতে বহু পৰিমাণে মিল দেখা যায়। ইয়াৰ অন্য সম্ভাৱ্য পৰিচয়সমূহ হ’ল ক্ৰাছচেড হনী-বাজাৰ্ড (crested honey-buzzard), আৰু অন্য কিছুমান ঈগলজাতীয় চৰাই। যিহেতু চৰাইটোক সাধাৰণতে দেখা নাযায় আৰু ইয়াৰ চিঞৰৰ বিৱৰণো অস্পষ্ট, সেয়েহে উলামাক অন্য এবিধ ফেঁচা (Ceylon highland nightjar) বুলিও সন্দেহ কৰা হয়।

তথ্য সংগ্ৰহ

শ্ৰেণী:কিংবদন্তিমূলক জীৱ
অসিত ঋষি

অসিত ঋষি (Sanskrit: ऋषि असित)ক এগৰাকী বৈদিক ঋষি আৰু শণ্ডিল্য গোত্ৰৰ এজনা পণ্ডিত। তেওঁক সাধাৰণভাৱে অসিৎ বুলি কোৱা হয়।

বিৱৰণ

মৎস্য পুৰাণত অসিতক শণ্ডিল্য গোত্ৰৰ অন্যতম পণ্ডিত হিচাপে উল্লেখ কৰা হৈছে। দেৱলৰ নিজৰ পুত্ৰ শণ্ডিল্যৰো জন্ম একেদৰেই হৈছিল।

ভাগৱত ১০.১২-১৩ পদত অৰ্জুনে অসিতক নাৰদ, অসিত, দেৱল আৰু ব্যাস চাৰিজন মহামুনিৰ ভিতৰত অন্যতম বুলি বৰ্ণনা কৰিছে। ঋগবেদত তেওঁক কিছুমান মন্ত্ৰৰ দৰ্শক ঋষি হিচাপে উল্লেখ কৰা হৈছে। মহাভাৰতত ৰজা যুধিষ্ঠিৰৰদ্বাৰা আয়োজিত ৰাজসূয় যজ্ঞত অসিত উপস্থিত আছিল। তেওঁৰ লগত ভৰদ্বাজ, বিশ্বামিত্ৰ, গৌতম, পৰশুৰাম, বশিষ্ঠ আদি ঋষিয়ে একেলগে সমবেদৰ গীত গায়। ভাগৱত পুৰাণৰ নৱম অধ্যায়ত অসিতই মৃত্যুমুখত পৰা ভীষ্মক সাক্ষাৎ কৰি কথা-বতৰা পাতিছিল। তেওঁ কৃষ্ণৰ সহযোগীও আছিল: অসিতে কৃষ্ণই আয়োজন কৰা কুৰুক্ষেত্ৰত যজ্ঞৰ পুৰোহিত হিচাপে কাম কৰিছিল, আৰু তেওঁৰ ভক্ত ৰজা বহুলাশ্ব জনক আৰু ব্ৰাহ্মণ শ্ৰুতদেৱক লগ ধৰিবলৈ মিথিল ৰাজ্যলৈ যোৱাৰ সময়ত তেওঁৰ লগত অধিক সংগ দিছিল।

কিংবদন্তি অনুসৰি আসিতই উত্তৰাখণ্ডৰ যমুনোত্ৰীত বাস কৰিছিল। তেওঁ যমুনা নদী আৱিষ্কাৰ কৰা বুলি অনুমান কৰা হৈছে। সেয়ে যমুনা নদীক "অসিতা" বুলিও কোৱা হয়। কাশীৰ মহাসিদ্ধিশ্বৰ মহাদেৱ মন্দিৰত তেওঁ ধ্যান কৰিছিল বুলি বিশ্বাস কৰা হয়।

ধাৰণা

ঋষি অসিতই পুনৰ্জন্মৰ ধাৰণা প্ৰচাৰ কৰিছিল। বিষ্ণু পুৰাণৰ ২৪ নং অধ্যায়ত পৃথ্বীয়ে (পৃথিৱী) জগতৰ ৰজাসকলৰ অজ্ঞানতাৰ ৰহস্য পদ্যৰ ৰূপত অসিতৰ আগত বুজাই দিছিল। ব্ৰহ্মাণ্ড পুৰাণৰ এটা দৃষ্টান্তত অসিতে মিথিলাত ৰজা জনকক পুনৰ্জন্মৰ দৰ্শন ব্যাখ্যা কৰিছে। তেওঁ "ৰজাসকলৰ অজ্ঞানতাৰ বাবে হোৱা গোপনীয়তা"ৰ কথা লক্ষ্য কৰি ৰজা জনকক তেনেদৰে ব্যাখ্যা কৰিছিল।

ঋগবেদৰ নৱম পুথি বুলি জনাজাত মণ্ডল ৯ত অসিত হৈছে ৫ নং সূক্তৰপৰা ২৪ নং সূক্তলৈকে গীতসমূহৰ দ্ৰষ্টা ঋষি। ব্ৰহ্মবৈৱৰ্ত পুৰাণত অসিতই শিৱৰ প্ৰতি অসিতাক্ৰুতম শিৱস্তোত্ৰ নামৰ এটা স্তোত্ৰ ৰচনা কৰিছিল।

তথ্যসূত্ৰ

শ্ৰেণী:হিন্দু সন্ত
শ্ৰেণী:দাৰ্শনিক
শ্ৰেণী:ঋষি
মহিপতি দাস

মহিপতি দাস (১৬১১–১৬৮১), জনপ্ৰিয়ভাৱে কাখাণ্ডকীৰ মহিপতি বুলি কোৱা হয়, ভাৰতৰ কৰ্ণাটকৰ পৰা অহা দ্বৈত বেদান্তৰ হৰিদাস পৰম্পৰাৰ এজন মন্ত্ৰী, পণ্ডিত আৰু বিশিষ্ট সাধু আছিল।

তথ্যসূত্ৰ

শ্ৰেণী:ভাৰতীয় দাৰ্শনিক
শ্ৰেণী:কবি
লিংগুয়া ফ্ৰাংকা নোভা

লিংগুয়া ফ্ৰাংকা নোভা, মূলতঃ পেনচিলভেনিয়াৰ শ্বিপেন্সবাৰ্গ বিশ্ববিদ্যালয়ৰ চি জৰ্জ ব'ৰীয়ে নিৰ্মাণ কৰা আৰু ইয়াৰ বহু ব্যৱহাৰকাৰীয়ে বিকশিত কৰা এটা সহায়ক ভাষা। ইয়াৰ শব্দভাণ্ডাৰ ফৰাচী, ইটালীয়, পৰ্তুগীজ, স্পেনিছ, আৰু কাটালান আদি ৰোমান ভাষাৰ ওপৰত ভিত্তি কৰি তৈয়াৰ কৰা হৈছে।

তথ্য সংগ্ৰহ

বহিঃসংযোগ

অফিচিয়েল ৱেবছাইট

শ্ৰেণী:ভাষা
বেনাৰচ ৰেল ইঞ্জিন কাৰখানা

ভানাৰাস ৰেল ইঞ্জিন কাৰখানা (Banaras Locomotive Works) ভাৰতীয় ৰেলৰ দ্বাৰা পৰিচালিত আৰু বাৰানসীৰ ডিৰেকাত অৱস্থিত এক কাৰখানা। ইয়াত ডিজেল-ইলেকট্ৰিক ৰেল ইঞ্জিন আৰু আনুষংগিক আহিলা-পাতি নিৰ্মাণ কৰা হয়। সম্প্ৰতি ই ভাৰতৰ বৃহত্তম ডিজেল-ইলেকট্ৰিক ৰেল ইঞ্জিন নিৰ্মাতা।

ডিৰেকা (DRW) বাৰানসীৰ মহানগৰৰ উপকণ্ঠৰ মণ্ডুৱাদীহ নামৰ অঞ্চলত অৱস্থিত।

কোম্পানী

১৯৬১ চনত স্থাপিত ডিৰেকাৰ প্ৰথমটো ৰেল ইঞ্জিন কুণ্ডণ (WDM2 ১৮২৩৩) ১৯৬৪ চনত জানুৱাৰীৰ ৩ তাৰিখে নিৰ্মিত হৈ ওলায়। ১৯৬০ চনৰপৰা এলকো মূলৰ বিভিন্ন আৰ্হিৰ ইঞ্জিন নিৰ্মাণ আৰু গৱেষণা কৰাৰ উপৰিও ১৯৯০ দশকৰপৰা GM EMD আৰ্হিসমূহৰ নিৰ্মাণ আৰু গৱেষণাৰ লগতো ই জড়িত হৈ পৰিছে। ডিৰেকাৰ বাৰ্ষিক নিৰ্মাণ ক্ষমতা ২৫০টা যদিও বিদেশী গ্ৰাহকৰ চাহিদাৰ সৈতে সামঞ্জস্য ৰাখি সেই ক্ষমতা ২৭৫টালৈ বৃদ্ধি কৰাৰ পৰিকল্পনা কৰা হৈছে।

উত্পাদিত সামগ্ৰী

ডিৰেকাৰ ইঞ্জিনসমূহৰ অশ্বশক্তি ৰপৰা লৈকে বিস্তৃত। বৰ্তমান ডিৰেকাই EMD GT46MAC আৰু EMD GT46PAC ইঞ্জিনসমূহ ইলেক্ট্ৰ'ম'টিভ ডিজেলচ্ (পূৰ্বৰ GM-EMD) অনুজ্ঞাপত্ৰৰ অধীনত নিৰ্মাণ কৰাৰ উপৰিও সেইসমূহৰ বিকাশৰ লগতো জড়িত হৈ পৰিছে। Sudan তাঞ্জানিয়া, এংগোলা, ভিয়েটনাম ইত্যাদি দেশলৈ ৰপ্তানি কৰা হয়। তদুপৰি দেশৰ ভিতৰতে জাহাজ বন্দৰ, বৃহৎ শক্তিখণ্ড আৰু ব্যক্তিগত খণ্ডৰ ৰেলসেৱাসমূহৰ চাহিদাও ই পূৰণ কৰি আহিছে।

সহায়ক খণ্ড

২০০৬ চনৰপৰা ডিৰেকাই কিছুসংখ্যক যাত্ৰীবাহী আৰু মালবাহী ইঞ্জিনৰ নিৰ্মাণকাৰ্য মুম্বাইস্থিত মধ্য ৰেলৱেৰ পেৰেল কাৰখানালৈ সম্প্ৰসাৰিত কৰে।

লগতে চাওক

ৰেল ইঞ্জিন নিৰ্মাতাৰ তালিকা

তথ্য উত্স

বাহ্যিক সংযোগ

Company website
Diesel Locomotive Classes – Broad Gauge

শ্ৰেণী:ভাৰতৰ ৰেল উদ্যোগ
প্ৰাগ নিউজ

প্ৰাগ নিউজ এটা ২৪ ঘণ্টীয়া অসমীয়া নিউজ চেনেল। এই চেনেলটোৱে বহু সময়তে ভ্ৰান্ত তথ‍্য আৰু ভুৱা খবৰ প্ৰচাৰ কৰাৰ বাবে সমালোচিত হৈছে।

এই চেনেলটো ২০০১ চনৰ ৪ মাৰ্চ তাৰিখে কেবল-ভিত্তিক টেলিভিছন চেনেল হিচাপে আৰম্ভ হৈছিল। ই স্থানীয়, ৰাষ্ট্ৰীয় আৰু আন্তঃৰাষ্ট্ৰীয় খবৰ আৰু বিভিন্ন ধৰণৰ অনুষ্ঠান সম্প্ৰচাৰ কৰে।

Newslaundry-এ প্ৰকাশ কৰা এখন প্ৰতিবেদন অনুসৰি, এক বাৰ প্ৰাগ নিউজে হত্যাকাণ্ডৰ অভিযুক্ত বন্দনা কলিতাই আটকাধীন অৱস্থাত গাহৰি মাংস বিচাৰি দাবী জনাইছিল বুলি ভুৱা খবৰ দিছিল। চেনেলটোৱে এই অভিযোগো কৰিছিল যে তেওঁ মৃতদেহ কাটি ফ্ৰীজত ৰাখিছিল।

ৰাভাৰ দাবী অনুসৰি, তেওঁ জানুৱাৰী মাহৰ শেষত ডেস্কৰ ডিউটি কৰিবলৈ লৈছিল, যি কাৰ্যত তেওঁৰ কৰ্তৃপক্ষ সন্তুষ্ট নাছিল, কাৰণ তেওঁলোকে “দক্ষ আৰু তৎপৰ লোক”ক প্ৰাথমিকতা দিছিল। ১৯ মে’ তাৰিখে তেওঁৰ সামাজিক মাধ্যম যোগে দিয়া পোষ্টত অভিযোগ কৰে যে তেওঁৰ তেতিয়া গৰ্ভধাৰণৰ ৫ মাহ হৈছিল আৰু চেনেলটোৱে তেওঁক বিনা বেতন মাতৃত্বকালীন ছুটীৰ অনুৰোধ অগ্ৰাহ্য কৰি পদত্যাগ কৰিবলৈ বাধ্য কৰাইছিল। এই পোষ্টে সংবাদ জগতত প্ৰতিক্ৰিয়া সৃষ্টি কৰে, অসমৰ সাংবাদিকসকলে আৰু ভাৰতীয় সাংবাদিক সংস্থাই (IJU) এই ঘটনাক নিন্দা জনাই গভীৰ উদ্বেগ প্ৰকাশ কৰে।

মুখ্য ব্যক্তি

ড° সঞ্জীৱ নাৰায়ণ – অধ্যক্ষ/ব্যৱস্থাপনা নিৰ্দেশক
ড° অক্ষতা নাৰায়ণ – সভাপতি
প্ৰশান্ত ৰাজগুৰু – মুখ্য সম্পাদক
চন্দ্ৰ শেখৰ শৰ্মা – সাধাৰণ ব্যৱস্থাপক
দেৱজিত ভূঞা – সহযোগী সম্পাদক
দিলীপ গোপে – প্ৰযুক্তি প্ৰধান
সঞ্জিত দাস – আই.টি. প্ৰধান
ৰুবুল গগৈ – মুখ্য সংবাদদাতা
জনজ্যোতি দত্ত বৰুৱা – জ্যেষ্ঠ ৰাজনৈতিক সংবাদদাতা
সমৰজ্যোতি শৰ্মা – সাংবাদিক (অপৰাধ প্ৰতিবেদক)

উল্লেখযোগ্য অনুষ্ঠান

মেজমেল
যোগাত্মক দৃষ্টিৰে
সাক্ষাৎ
সবিশেষ
প্ৰতিপক্ষ
আমাৰ ভূপেন দা
বিশ্বৰ আজব খবৰ
সুৰ তাল লই
ভিজন প্ৰাগ

তথ্য সংগ্ৰহ

বাহ্যিক সংযোগ

প্ৰাগ নিউজৰ পৃষ্ঠা ফেচবুকত

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
শ্বেতা আগৰৱালা

শ্বেতা আগৰৱালা ঝা এগৰাকী ভাৰতীয় অভিনেত্ৰী যিয়ে ৰাঘবেন্দ্ৰ (২০০৩), তন্দুৰী লাভ (২০০৮), আৰু শাপিত (২০১০) আদি চলচ্চিত্ৰত অভিনয় কৰিছে। তেওঁ টেলিভিছন উপস্থাপক, সহ অভিনেতা তথা বলীউডৰ গায়ক আদিত্য নাৰায়ণৰ সৈতে বিবাহপাশত আৱদ্ধ হৈছে।

চলচ্চিত্ৰৰ তালিকা

বছৰ
চলচ্চিত্ৰ
ভূমিকা
মন্তব্য
২০০২
আল্লাৰী
আপ্পু
তেওঁ অভিনয় কৰা প্ৰথম ছবি তেলুগু চলচ্চিত্ৰ
২০০২
কিচ্চা
সুমা
কন্নড় চলচ্চিত্ৰ
২০০৩
চি আই ডি মুছা
"জেমছ বণ্ড ডেটো" গীতটোত বিশেষ উপস্থিতি
তেওঁৰ প্ৰথম মালয়ালম চলচ্চিত্ৰ
২০০৩
ৰাঘবেন্দ্ৰ
মহালক্ষ্মী
তেলুগু চিনেমা
২০০৮
তন্দুৰী প্ৰেম
প্ৰিয়া
চুইজাৰলেণ্ডৰ কমেডী ছবি
২০০৮
গামিয়াম
মান্ধাৰম
তেলুগু চলচ্চিত্ৰ "হাত্তেৰী চিন্তামণি" গীতত বিশেষ উপস্থিতি
২০১০
শাপিত
কয়া শ্বেখাৱত
বলীউডৰ ভৌতিক চলচ্চিত্ৰ

বাহ্যিক সংযোগ

Shweta Agarwal on IMDb

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
অসুৰী

অসুৰী প্ৰাচীন ভাৰত উপমহাদেশৰ হিন্দু ধৰ্মৰ পৰম্পৰাত অসুৰী এজন বৈদিক ঋষি আছিল আৰু তেওঁ আছিল বৈদিক ঋষি কপিলৰ শিষ্য আছিল। পিছলৈ তেওঁ কপিল মুনিয়ে প্ৰতিষ্ঠা কৰা সাংখ্যা দৰ্শনৰ শিক্ষক হয়। প্ৰাচীন ভাৰতীয় দৰ্শনৰ ছয়টি ধাৰাৰ ভিতৰত অন্যতম হৈছে সাংখ্য দৰ্শন।

বৰ্ণনা

সাংখ্য দৰ্শনৰ উল্লেখ অনুসৰি অসুৰী ভাৰতীয় দৰ্শনৰ পৰম্পৰাত সাংখ্য দৰ্শনৰ ধাৰাৰ প্ৰথম প্ৰবক্তা। তেওঁ তেওঁৰ গুৰু কপিলৰ পিছত দ্বিতীয়জন শিক্ষক আছিল। তেওঁ আছিল পঞ্চশিখা ঋষিৰ গুৰু। তেওঁ সাংখ্য দৰ্শনৰ জ্ঞান তেওঁৰ শিষ্য পঞ্চশিখাক দান কৰিছিল। আৰু তাৰ পিছত পঞ্চশিখাই তেওঁৰ শিষ্য ৰজা জনদেৱ জনক আৰু ধৰ্মধ্বজ জনকক সাংখ্য দৰ্শন শিকাইছিল।

ভাগৱত পুৰাণ গ্ৰন্থত অসুৰীক ৰজা যুধিষ্ঠিৰে তেওঁৰ দৰবাৰত আয়োজন কৰা ৰাজসূয় যজ্ঞত নিমন্ত্ৰিত হোৱা ঋষিসকলৰ ভিতৰত এজন হিচাপে উল্লেখ কৰা হৈছে।

গৰ্গ সংহিতা গ্ৰন্থত ভগৱান শিৱ আৰু অসুৰী ঋষিৰ মাজত ভগৱান শ্ৰীকৃষ্ণৰ ৰাস-নৃত্যৰ লীলা সম্পৰ্কে সংলাপ আছে।

তথ্যসূত্ৰ

শ্ৰেণী:দাৰ্শনিক
শ্ৰেণী:ভাৰতীয় দৰ্শন
মণিপুৰী নৃত্য

মণিপুৰী নৃত্য ভাৰতৰ সংগীত নাটক একাডেমীয়ে স্বীকৃতি দিয়া আঠটা শাস্ত্ৰীয় নৃত্যৰ ভিতৰত অন্যতম। ই এক মসৃণ, মহিমামণ্ডিত আৰু কাৰিকৰীভাৱে কিছু সহজ নৃত্য। মণিপুৰী নৃত্য মণিপুৰৰ এক সমৃদ্ধিশালী লোকনৃত্য। লোক পৰম্পৰা আৰু আচাৰ ব্যৱহাৰৰ সৈতে জড়িত ভিন ভিন প্ৰকাৰৰ মণিপুৰী নৃত্য আছে। মণিপুৰী নৃত্যৰ বিষয়বস্ত্ত সাধাৰণতে ভগৱান কৃষ্ণৰ জীৱনৰ বিভিন্ন ঘটনাৱলীৰ পৰা আহৰণ কৰা হয়। নৃত্য চলি থকাৰ সময়ত সমবেত সংগীতৰ মাজে মাজে এজন বৰ্ণনাকাৰীয়ে সংলাপবোৰ মাতি যোৱাৰ লগতে বৰ্ণনাসূচক অংগী-ভংগীও দেখুৱাই যাব পাৰে। আন ভাৰতীয় নৃত্যৰ দৰে এই নৃত্যতো শিল্পীসকলে ভৰিত ঘুগুৰা পিন্ধে যদিও নৃত্যৰ গতিয়ে তাৰ শব্দ প্ৰকট হৈ উঠিবলৈ সুবিধা নিদিয়ে, কাৰণ এই নৃত্যত ভৰি মাটিৰপৰা বেছি ওপৰলৈ নুঠে আৰু খোজ খুব লাহেকৈ দিয়া হয়। এই নৃত্যত মহিলাসকলে গোল গোল আইনাৰ টুকুৰাৰে সজোৱা এক বিশেষ ধৰণৰ ডাঙৰ ঘূৰী (skirt) পিন্ধে আৰু মূৰত স্বচ্ছপ্ৰায় এখন পাতল ওৰণি লয়। ধীৰ চন্দত একা-বেকা আৰু হালিজালি কৰিবলগীয়া নৃত্যৰ বাবে মণিপুৰী নৃত্যত নাৰীসুলভ বৈশিষ্ট্য বিদ্যমান। আন আন নৃত্য ৰীতিত নৃত্যশিল্পী গৰাকীৰ মুখ আৰু চকুৱে ভাৱপ্ৰকাশত এক গুৰুত্বপূৰ্ণ ভূমিকা লোৱা দেখা যায়। পিছে মণিপুৰী নৃত্যত নৃত্যশিল্পীগৰাকীৰ মুখ ভংগীমাৰ অভিব্যক্তি প্ৰায় নাথাকে। মণিপুৰী নৃত্যৰ শ্ৰেষ্ঠ ৰূপ প্ৰকাশ পায় ৰাসলীলাত। বৰ্তমান মণিপুৰী নৃত্য আৰু ৰাসলীলা প্ৰায় সমাৰ্থক বুলিব পাৰি।

প্ৰসিদ্ধ মণিপুৰী নৃত্যশিল্পী

আতম্বা সিং
আমুৰি সিং
হোবাম অংবি ঙাংবি দেৱী

তথ্য সংগ্ৰহ:

শ্ৰেণী:ভাৰতৰ শাস্ত্ৰীয় নৃত্য
শ্ৰেণী:মণিপুৰ
নংক্ৰেম

নংক্ৰেম উৎসৱ হৈছে মেঘালয়ৰ খাচী জনজাতিৰ বাৰ্ষিক উৎসৱ। উৎসৱটো পাঁচ দিন ৰখা হয় আৰু সাধাৰণতে নৱেম্বৰ মাহত উদযাপন কৰা হয়। এই উৎসৱটো স্মৃতিত অনুষ্ঠিত হয়, যি খাচী পাহাৰৰ সাংস্কৃতিক কেন্দ্ৰ আৰু ৰাজধানী চহৰ শ্বিলঙৰ পৰা প্ৰায় ১১ কিলোমিটাৰ দূৰত। এই থলুৱা নৃত্য উৎসৱটো শক্তিশালী দেৱী কা ব্লি চিঞ্চাৰক সম্প্ৰদায়ৰ লোকসকলক ভাল শস্য চপোৱা আৰু সমৃদ্ধিৰে আশীৰ্বাদ দিয়াৰ বাবে উদযাপন কৰা হয়। উৎসৱৰ এটা গুৰুত্বপূৰ্ণ উপাদান হ'ল কুমাৰী মহিলাসকলে তেওঁলোকৰ পৰম্পৰাগত পোছাক পিন্ধি গধুৰ সোণৰ অলংকাৰেৰে পৰিধান কৰে আৰু বিশেষভাৱে সজ্জিত উৎসৱৰ ক্ষেত্ৰত নৃত্য প্ৰদৰ্শন কৰে।

ৰীতি-নীতি

নংক্ৰেম উৎসৱ এটা ছাগলী বলি দান অনুষ্ঠানৰ সৈতে আৰম্ভ হয় কিয়নো নংক্ৰেম শব্দটোৰ অৰ্থ হৈছে 'ছাগলী হত্যা অনুষ্ঠান'। এই অনুষ্ঠানত, পুৰোহিতসকলে এক পেমব্লেং অনুষ্ঠান সম্পাদন কৰে যাৰ পিছত শাসক গোত্ৰৰ পূৰ্বপুৰুষসকলক শ্বিলং শৃংগৰ দেৱতালৈ নৈবেদ্য প্ৰদান কৰা হয়।

কাৰ্যকলাপ

নংক্ৰেম নৃত্য উৎসৱৰ সময়ত, খাচী জনজাতিৰ যুৱক-যুৱতীসকলে পৰম্পৰাগত নৃত্য পৰিৱেশন কৰে। তেওঁলোকে তেওঁলোকৰ জাতিগত পোছাক পিন্ধে আৰু তেওঁলোকৰ ঈশ্বৰ আৰু পূৰ্বপুৰুষসকলক তেওঁলোকৰ সন্মান প্ৰদৰ্শন কৰিবলৈ তেওঁলোকৰ পৰম্পৰাগত নৃত্য প্ৰদৰ্শন কৰে।

পুৰুষসকলে পৰিৱেশন কৰা নৃত্যক "কা শাদ মষ্টিহ" বুলি কোৱা হয়, য'ত তেওঁলোকে সোঁ হাতত তৰোৱাল ধৰি নৃত্য কৰে আৰু ড্ৰামৰ তালে তালে আৰু টাংমুৰি বা পাইপ বজোৱাৰ সৈতে তেওঁলোকৰ বাওঁ হাতত হুইস্ক কৰে।

মহিলাসকলে পৰিৱেশন কৰা নৃত্যক "কা শাদ কিন্থেই" বুলি কোৱা হয় যিটো ভিতৰৰ বৃত্তত পৰিৱেশন কৰা হয় যেতিয়া পুৰুষসকলে বাহিৰৰ বৃত্তত তেওঁলোকৰ নৃত্য প্ৰদৰ্শন কৰে।

তথ্য সংগ্ৰহ

শ্ৰেণী:মেঘালয়
শ্ৰেণী:ভাৰতৰ উৎসৱসমূহ
শিৱানী বাসগম ৱেদনায়কে

শিৱানী বাসগম ৱেদনায়কে (জন্ম: ২৫ ফেব্ৰুৱাৰী ১৯৭১) এগৰাকী শ্ৰীলংকান মডেল, উদ্যোক্তা আৰু সৌন্দৰ্য প্ৰতিযোগিতাৰ খিতাপধাৰী।

ৱেদনায়কে (পূৰ্বৰ নাম বাসগম) চিনেমাটোগ্ৰাফাৰ এ. ভি. এম. বাসগমৰ কন্যা। মনোৰঞ্জন আৰু কলাৰ পৰম্পৰা অনুসৰণ কৰিবলৈ তেওঁৰ দেউতাকে উৎসাহিত কৰাৰ পিছতে তেওঁ ফেশ্বন আৰু সৌন্দৰ্য জগতত ভৰি দিছিল। তেওঁ নেশ্যনেল লাইব্ৰেৰী অৱ নৰ্থ আমেৰিকান পয়েটছৰ এগৰাকী স্বীকৃত কবি।

প্ৰাৰম্ভিক জীৱন

ৱেদনায়কে কলম্বোৰ বিচপ কলেজত শিক্ষা গ্ৰহণ কৰিছিল। তেওঁ হাৰ্ভাৰ্ড এক্স প্ৰমাণিত উদীয়মান অৰ্থনীতিৰ উদ্যোক্তা। ১৯৯১ চনত মডেল হিচাপে তেওঁৰ কেৰিয়াৰ আৰম্ভ হৈছিল, যেতিয়া কলম্বোৰ নিজ চহৰত খোজ কাঢ়ি থকা অৱস্থাত এজন ফেশ্বন ফটোগ্ৰাফাৰে তেওঁক আৱিষ্কাৰ কৰিছিল। মডেলিং কৰিবলৈ উৎসাহিত হোৱাৰ পিছত তেওঁ সেনাকা ডি চিলভাৰ কেটৱাক আৰু ফটোগ্ৰাফিক মডেলিং স্কুলত নাম ভৰ্তি কৰে আৰু এগৰাকী সফল ফেশ্বন তথা ফটোগ্ৰাফিক মডেল হিচাপে কৰ্মজীৱন আৰম্ভ কৰে।

মডেল

তেওঁ ১৯৯২ চনত 'মডেল অৱ দ্য ইয়াৰ' খিতাপ জয় কৰিছিল, যিয়ে তেওঁক এগৰাকী ছুপাৰমডেল হিচাপে প্ৰতিষ্ঠা কৰিছিল। তেওঁ সেনাকা ডি চিলভা, লু চিং ৱং, ক্ৰাইছ ফাৰ্নাণ্ডোপুল্লে, দিনেশ চন্দ্ৰসেনা, আন্দ্ৰে এষ্টেফান, ধাম্মিকা আমৰাশেখৰা, মংগলা ইনোচেঞ্চ, মাৰিপোছা, অ’ডেল, বুদ্ধি বাটিকছ এৰিক সূৰ্যসেনা আদিকে ধৰি বহুতো আগশাৰীৰ প্ৰতিষ্ঠানৰ বাবে মডেলিং কৰিছে। ইয়াৰ উপৰিও তেওঁ ভিক্টোৰিয়াছ ছিক্ৰেটৰ বাবে এগৰাকী 'ফিট মডেল' হিচাপে কাম কৰিছিল।

মডেলিং জগতত এগৰাকী অগ্ৰণী হিচাপে প্ৰতিষ্ঠিত হোৱাৰ পিছত তেওঁক বহুতো শ্ব’ মুকলি কৰিবলৈ আমন্ত্ৰণ জনোৱা হৈছিল আৰু ১৯৯০-ৰ দশকত তেওঁ দেশৰ আটাইতকৈ অধিক ফটো তোলা 'কভাৰ গাৰ্ল' আছিল। ‘চেডছ্ অৱ শ্ৰীলংকা’ নামৰ ফেশ্বন শ্ব’টোৰ জৰিয়তে তেওঁ এগৰাকী মডেল হিচাপে বেলজিয়াম, ইটালী, [[ফ্ৰান্স][, আবু ধাবী আৰু ওমান ভ্ৰমণ কৰি [[শ্ৰীলংকা][ৰ বাটিক, চিল্ক আৰু তাঁত শিল্পৰ প্ৰসাৰৰ কাম কৰিছিল। তেওঁ ভাৰতত টেক্স লিনেনৰ বাবে এগৰাকী প্ৰিণ্ট মডেল হিচাপেও কাম কৰিছিল।

প্ৰিণ্ট আৰু টেলিভিছন মডেল হিচাপে তেওঁৰ কামসমূহৰ ভিতৰত আছিল— অ’ডেল এলিফেণ্ট অৰ্ফানেজ (হাতীৰ অনাথ আশ্ৰম), এক্স অইল, লেকমে ক’ল্ড ক্ৰীম, লিপটন টি আৰু জানোম চিলাই মেচিনৰ প্ৰচাৰ। এই কামসমূহৰ বাবে তেওঁ গামিনী ছাপৰামাদু আৰু অতুল মহাবলগেৰ দৰে দেশৰ আগশাৰীৰ ফটোগ্ৰাফাৰসকলৰ সৈতে কাম কৰিছিল।

সৌন্দৰ্য প্ৰতিযোগিতা

১৯৯৩ চনত ফিলিপাইনৰ মেনিলাত অনুষ্ঠিত 'মিছ এছিয়া পেচিফিক' কোৱেষ্টত নিজৰ দেশক প্ৰতিনিধিত্ব কৰিবলৈ ৱেদনায়কেক আমন্ত্ৰণ জনোৱা হৈছিল।

ৱেদনায়কেই ১৯৯৫ চনৰ মিছ ইউনিভাৰ্ছ শ্ৰীলংকাৰ বাবে প্ৰতিযোগিতাত অৱতীৰ্ণ হৈছিল। এই প্ৰতিযোগিতাখন ১৯৯৫ চনৰ ২ এপ্ৰিলত ক্ৰাউন প্লাজা ট্ৰেন্স এছিয়া হোটেলত (বৰ্তমানৰ চিনামন লেকচাইড) অনুষ্ঠিত হৈছিল আৰু তেওঁ এই খিতাপ জয় কৰিছিল। ইয়াৰ পিছতে তেওঁ ১৯৯৫ চনৰ ১২ মে’ত নামিবিয়াৰ উইণ্ডহোকত অনুষ্ঠিত হোৱা মিছ ইউনিভাৰ্ছ ১৯৯৫ প্ৰতিযোগিতাত শ্ৰীলংকাক প্ৰতিনিধিত্ব কৰাৰ অধিকাৰ লাভ কৰে। প্ৰাৰম্ভিক পৰ্যায়ত তেওঁ সাক্ষাৎকাৰত ৯.১৩, ইভিনিং গাউনত ৯.১১ আৰু চুইমচুটত ৮.৫২ নম্বৰ লাভ কৰিছিল আৰু ৮২খন দেশৰ ভিতৰত ২২তম স্থানত আছিল।

১৯৯৯ চনত তেওঁ মিচেছ শ্ৰীলংকাত অংশগ্ৰহণ কৰে আৰু ১৯৯৯ চনৰ ৩০ অক্টোবৰত বিএমআইচিএইচ (BMICH)ত অনুষ্ঠিত মিচেছ ৱৰ্ল্ড শ্ৰীলংকাৰ খিতাপ জয় কৰে। ইয়াৰ পিছত তেওঁ ইজৰাইলৰ জেৰুজালেমত অনুষ্ঠিত মিচেছ ৱৰ্ল্ড প্ৰতিযোগিতাত অংশ লয়। তাত তেওঁ ৪৮খন দেশৰ প্ৰতিযোগীৰ সৈতে প্ৰতিযোগিতাত নামি মিচেছ ৱৰ্ল্ডৰ চতুৰ্থ ৰানাৰ-আপৰ স্থান দখল কৰিছিল।

উদ্যোক্তা

ৱেদনায়কেই ১৯৯৬ চনত ইণ্টাৰনেটৰ সূচনা হোৱাৰ সময়তে শ্ৰীলংকাৰ অগ্ৰণী ৱেব ডিজাইন আৰু ডেভেলপমেণ্ট কোম্পানী 'ৱেব চিণ্ডিকেট' যুটীয়াভাৱে প্ৰতিষ্ঠা কৰিছিল।

তথ্যসূত্ৰ

শ্ৰেণী:শ্ৰীলংকাৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:মডেল
মায়াবাজাৰ (১৯৩৬ চলচ্চিত্ৰ)

মায়াবাজাৰ (; শশীৰেখা পৰিণয়ম নামেৰেও পৰিচিত) ১৯৩৬ চনৰ ভাৰতীয় তেলেগু ভাষাৰ এখন ফেণ্টাচী ছবি, যাৰ পৰিচালনা পি বি দাসে কৰিছে। নিৰ্মাণ বেল পিকচাৰ্ছৰ। ছবিখনত অভিনয় কৰিছে যাদৱল্লী নাগেশ্বৰ ৰাও, এছ পি লক্ষ্মনাস্বামী, ৰামী ৰেড্ডী, আৰু শান্তাকুমাৰী। সংগীত ৰচনা কৰিছিল গলিপেঞ্চল নৰসিংহ ৰাৱে।

কাহিনীটো মহাকাব্য মহাভাৰতৰ আধাৰত ৰচিত লোককথা শশীৰেখা পৰিণয়মৰ অভিযোজন। ছবিখন যথেষ্ঠ জনপ্ৰিয় হৈছিল। ছবিখন মুক্তি পোৱাৰ পূৰ্বেই পৰিচালক পি.ভি.দাসৰ মৃত্যু হয়।

নিৰ্মাণ

ভগৱান শ্ৰীকৃষ্ণৰ চৰিত্ৰত অভিনয় কৰিবলৈ দাসে মঞ্চ অভিনেতা যাদৱল্লী নাগেশ্বৰ ৰাওক বাছি লৈছিল। শ্ৰীকৃষ্ণ লীলালুত (১৯৩৫) অভিষেক হোৱা মাষ্টৰ চালুৰী ৰাজেশ্বৰ ৰাৱে অভিমন্যুৰ সৰুকালৰ চৰিত্ৰটো কৰাৰ বিপৰীতে এছ পি লক্ষ্মণস্বামীয়ে ডাঙৰ কালৰ চৰিত্ৰটো কৰিছিল। ৰায়প্ৰলু সুব্ৰহ্মণ্যম আৰু ৰামী ৰেড্ডীক ক্ৰমে দুৰ্যোধন আৰু ঘটোৎকচৰ চৰিত্ৰত অভিনয় কৰিবলৈ নিৰ্বাচিত কৰা হৈছিল।

প্ৰসংগ

বাহ্যিক সংযোগ

শ্ৰেণী:তেলেগু চলচ্চিত্ৰ
শ্ৰেণী:১৯৩৬ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি
বিদ্যা শংকৰ

বিদ্যা শংকৰ (; ২৮ ডিচেম্বৰ ১৯১৯—২৯ জুন ২০১০) এগৰাকী প্ৰতিষ্ঠিত সংগীতজ্ঞ, শিক্ষাবিদ আৰু বীণা বাদক আছিল। তেওঁ অনুশীলনকাৰী শিল্পীৰ বাবে সৰ্বোচ্চ ভাৰতীয় বঁটা সংগীত নাটক একাডেমী লাভ কৰিছিল।

কৰ্মজীৱন

সৰুতে বিদ্যাক ঘৰতে হাইস্কুললৈকে পঢ়োৱা হৈছিল। তেওঁগণিতত দক্ষ আছিল, যিটো তেওঁৰ প্ৰিয় বিষয় আছিল। তেওঁৰ এই ক্ষেত্ৰখনত ডিগ্ৰী লাভ কৰাৰ উদ্দেশ্য আছিল, কিন্তু দেউতাকে তেওঁৰ ইচ্ছাক নস্যাৎ কৰিছিল। দেউতাকে অনুভৱ কৰিছিল যে "কলেজত এজনী ছোৱালীৰ বাবে এয়া অতি কঠিন বিষয়। সেয়েহে তেওঁ বীণাক ইয়াৰ পৰিৱৰ্তে সংগীত ল'বলৈ বাধ্য কৰাইছিল।" শিক্ষক প্ৰশিক্ষণ পাঠ্যক্ৰম সম্পূৰ্ণ কৰাৰ পিছত তেওঁ অৱশ্যে কলা নিলয়ম, শিশু উদ্যান বিদ্যালয় আৰু পিছলৈ চেন্নাইৰ কলাক্ষেত্ৰ ফাউণ্ডেশ্যনত গণিত শিকাইছিল। পিছলৈ কৰ্ণাটকী সংগীতৰ কেন্দ্ৰীয় মহাবিদ্যালয়ত সংস্কৃত আৰু সংগীত বিজ্ঞানৰ অধ্যাপনা কৰে।

বিদ্যাই নিজৰ প্ৰাৰম্ভিক সংগীত শিক্ষা টি. এচ সবেছা আয়াৰ পৰা লৈছিল। মাদ্ৰাচ সবাপতি আয়াৰ আৰু সংগীতজ্ঞ টি এল ভেংকটৰমণে তেওঁ উচ্চতৰ সংগীত শিক্ষা দিছিল। সংস্কৃত আৰু ইংৰাজী ভাষাত দক্ষতাৰ বাবে তেওঁ কৰ্ণাটকৰ মহান সংগীতজ্ঞ শ্যামা শাস্ত্ৰীৰ ওপৰত অসংখ্য প্ৰবন্ধ আৰু গ্ৰন্থ প্ৰকাশ কৰিছে। ২০০৭ চনত তেওঁক সংগীত নাটক অকাডেমী বঁটা প্ৰদান কৰা হয়।

সন্মান

২০০৭: বীণা বাদনত (কৰ্ণাটকী সংগীত) সংগীত নাটক একাডেমী বঁটা।হয়।

তথ্য সংগ্ৰহ

শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় সংগীতজ্ঞ
শ্ৰেণী:বীণা বাদক
লক্ষ্মী সেহগল

লক্ষ্মী সেহগল বা লক্ষ্মী ছেহগল (,) (জন্মতে লক্ষ্মী স্বামীনাথন, ২৪ অক্টোবৰ ১৯১৪-২৩ জুলাই ২০১২) আছিল ভাৰতীয় স্বাধীনতা আন্দোলনৰ এগৰাকী বিপ্লৱী, ভাৰতীয় ৰাষ্ট্ৰীয় সেনাৰ বিষয়া আৰু আজাদ হিন্দ চৰকাৰৰ নাৰী পৰিক্ৰমা দপ্তৰৰ মন্ত্ৰী। লক্ষ্মী সেহগলক সাধাৰণতে কেপ্টেইন লক্ষ্মী বুলি কোৱা হয়, কাৰণ দ্বিতীয় বিশ্বযুদ্ধৰ সময়ত তেখেতেক সেইটো পদবীতে এগৰাকী বন্দী হিচাপে বাৰ্মালৈ লৈ যোৱা হৈছিল।

প্ৰাৰম্ভিক জীৱন

লক্ষ্মী সেহগলৰ জন্ম হৈছিল মাদ্ৰাছত, ১৯১৪ চনৰ ২৪ অক্টোবৰ তাৰিখে। জন্মতে তেখেতৰ নাম আছিল লক্ষ্মী স্বামীনাথন। লক্ষ্মী সেহগলৰ জ্যেষ্ঠ ভগ্নী হৈছে মৃণালিনী সাৰাভাই।

লক্ষ্মী সেহগলে চেন্নাই কুইনছ মেৰি কলেজত প্ৰথমে পঢ়া-শুনা কৰে।পৰৱৰ্তী সময়ত তেখেতে চিকিৎসাশাস্ত্ৰক নিজৰ অধ্যয়ন হিচাপে বাছনি কৰে আৰু মাদ্ৰাছ চিকিৎসা মহাবিদ্যালয়ৰ পৰা ১৯৩৮ চনত এমবিবিএছ ডিগ্ৰী অৰ্জন কৰে। এবছৰৰ পাছত, তেখেতে স্ত্ৰীৰোগবিদ্যা আৰু প্ৰসূতিবিদ্যাত ডিপ্ল'মা লাভ কৰে। চেন্নাইস্থিত ট্ৰিপলিকেটত থকা কস্তুৰবা গান্ধী চৰকাৰী চিকিৎসালয়ত তেখেত এগৰাকী চিকিৎসক হিচাপে কৰ্মত নিয়োজিত হয়।

১৯৪৩ চনৰ ২ জুলাই তাৰিখে সুভাস চন্দ্ৰ বসু ছিংগাপুৰত উপস্থিত হয়। সুভাস চন্দ্ৰ বসুৱে নিজৰ সংগঠনটোত নাৰী সমাজৰ অন্তৰ্ভুক্তি কামনা কৰাৰ খবৰটো লক্ষ্মীয়ে জানিব পাৰি তেখেতে বসুৰ লগত এখন আলোচনাত মিলিত হয়। আৰু এইটো আলোচনাৰ পৰাই "ঝান্সী ৰাণী ৰেজিমেণ্ট"-এ জন্মলাভ কৰে। নাৰীসমাজে এই বিভাগটোত বৰ উৎসাহেৰে যোগদান কৰিলে আৰু লক্ষ্মী সেহগলে কেপ্টেইন লক্ষ্মী হিচাপে পৰিচিত হ'ল। সেইটো নামেৰেই তেখেত আজীৱন জনাজাত হৈ থাকিল ১৯৮৪ চনৰ ভূপাল গেছ ট্ৰেজেদীৰ সময়ত তেখেতে ভূপাললৈ এটা চিকিৎসকৰ দল লৈ গৈছিল। ১৯৮৪ চনতে কাণপুৰত হোৱা শিখবিৰোধী সংঘৰ্ষৰ পাছত শান্তিৰ পুনৰ্প্ৰতিষ্ঠাত তেখেতে আগভাগ লয়। বিশ্বসুন্দৰী প্ৰতিযোগিতাৰ বিৰোধসূচক এক আন্দোলনত অংশগ্ৰহণ কৰি ১৯৯৬ চনত বাংগালোৰত তেখেত গ্ৰেপ্তাৰ হয়।

ব্যক্তিগত জীৱন

১৯৪৭ চনৰ মাৰ্চ মাহত, লাহোৰত প্ৰেম ছেহগলৰ লগত লক্ষ্মী স্বামীনাথন দ্বিতীয়বাৰৰ বাবে বিবাহপাশত আবদ্ধ হয়। বিবাহৰ পাছত তেওঁলোকে কাণপুৰত থিতাপি লয়। কাণপুৰত লক্ষ্মী সেহগলে নিজৰ চিকিৎসাবৃত্তি জাৰী ৰাখে আৰু ভাৰতীয় বিভাজনৰ সময়ত বহু শৰণাৰ্থীৰ পৰিচৰ্যা কৰে। দম্পতীটোৰ সুভাষিনী আলী আৰু এনিশা পুৰী নামৰ দুগৰাকী কন্যা সন্তান আছে।

সুভাষিনী আলী এগৰাকী স্বনামধন্য কমিউনিষ্ট ৰাজনীতিবিদ আৰু সক্ৰিয় শ্ৰম-কৰ্মী। আলীৰ মতে, লক্ষ্মী এগৰাকী নাস্তিক। চলচ্চিত্ৰ নিৰ্মাতা শ্বাদ আলী হৈছে লক্ষ্মী সেহগলৰ নাতি।

পুৰস্কাৰ

১৯৯৮ চনত ছেহগলক ভাৰতৰ ৰাষ্ট্ৰপতি কে.আৰ. নাৰায়ণনে পদ্মবিভূষণৰে সন্মানীত কৰে।

২০১০ চনত লক্ষ্মী সেহগলক কলিকতা বিশ্ববিদ্যালয়ে সন্মানীয় ডক্তৰেট ডিগ্ৰী প্ৰদান কৰে।

মৃত্যু

২০১২ চনৰ ১৯ জুলাই তাৰিখে, কাণপুৰত দিনৰ ১১ বাজি ২০ মিনিটত হৃদৰোগৰ ক্ৰিয়া বন্ধ হৈ লক্ষ্মী সেহগলৰ দেহাৱসান ঘটে। মৃত্যুৰ সময়ত তেখেতৰ বয়স আছিল ৯৭ বছৰ। তেখেতৰ শৰীৰটো চিকিৎসা-সম্বন্ধীয় গৱেষণাৰ বাবে গণেশ শংকৰ বিদ্যাৰ্থী স্মাৰক চিকিৎসা মহাবিদ্যালয়লৈ দান কৰা হয়।

বাহ্যিক সংযোগ

Lakshmi Sehgal: A life of struggle and sacrifice - by Sambhavika Sharma
Rediff interview 2002
The Pioneers: The Pioneers: Dr. Lakshmi Sehgal
Indian Express Interview: Despite differences, India is one: Captain Laxmi Sehgal
Freedom fighter Captain Lakshmi Sahgal dies, NDTV
Captain Lakshmi, The Economist, 4 August 2012

তথ্যসূত্ৰ

শ্ৰেণী:মৃত ব্যক্তি
শ্ৰেণী:পদ্মবিভূষণ বঁটা বিজয়ী
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰতৰ ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:নাস্তিকতাবাদী
জেব-উন-নিছা (গায়িকা)

জেব-উন-নিছা (ইংৰাজী: Zeb-un-Nissa; মৃত্যু: ১৯ ডিচেম্বৰ ২০১৯) এগৰাকী পাকিস্তানী লোক-গায়িকা৷ ১৯৬০ চনৰ পৰা ১৯৯০ চনলৈকে তেওঁ সিন্ধৰ আগশাৰীৰ মহিলা গায়িকাসকলৰ ভিতৰত অন্যতম আছিল। প্ৰখ্যাত সিন্ধী গায়ক মহম্মদ জুমনৰ পৰা তেওঁ সংগীতৰ পাঠ গ্ৰহণ কৰিছিল। তেওঁৰ কণ্ঠ অতি শুৱলা আছিল। ৰেডিঅ’ পাকিস্তানে তেওঁৰ কণ্ঠত চুফী কবিৰ অসংখ্য গীত বাণীবদ্ধ কৰিছিল। সেই চুফী কবিসকলৰ ভিতৰত আছিল শ্বাহ আব্দুল লতিফ ভিতাই, সচাল সৰমাষ্ট, মিশ্ৰী শ্বাহ, মন্থাৰ ফকিৰ, বুধল ফকিৰ আদি। তেখেতে গোৱা গীতৰ এক সমৃদ্ধ সংকলন ৰেডিঅ' পাকিস্তানৰ সংগীত পুথিভঁৰালত উপলব্ধ। সিন্ধী ভাষাত "সেহৰা" বা "লাডা" নামৰ বিবাহ গীতৰ বাবেও তেওঁ জনপ্ৰিয় আছিল। প্ৰখ্যাত মহিলা গায়িকা জেৰিনা বালোচ, আমিনা আৰু ৰুবিনা কুৰেছিৰ সৈতে তেওঁ বিবাহ গীত বাণীবদ্ধ কৰে। উস্তাদ মহম্মদ জুমন আৰু উস্তাদ মহম্মদ ইউছুফৰ সৈতে তেওঁৰ দ্বৈত গীতসমূহো অতি জনপ্ৰিয়। পাকিস্তান টেলিভিছন চেণ্টাৰ কৰাচীয়েও আন মহিলা গায়িকাসকলৰ সৈতে তেওঁৰ কণ্ঠত ৫০টাতকৈও অধিক গীত বাণীবদ্ধ কৰিছিল।

মৃত্যু

২০১৯ চনৰ ১৯ ​​ডিচেম্বৰত নৱাবশ্বাহত জেব-উন-নিছাৰ মৃত্যু হয়। পাঁচগৰাকী কন্যা আৰু দুজন পুত্ৰৰ ভিতৰত মাত্ৰ এগৰাকী কন্যা সমীনা কাঁৱাল এগৰাকী গায়িকা।

তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
ভাৰতীয় ৰিজাৰ্ভ বেংক আইন, ১৯৩৪

ভাৰতীয় ৰিজাৰ্ভ বেঙ্ক আইন, ১৯৩৪ হৈছে এখন আইন যাৰ অধীনত ভাৰতীয় ৰিজাৰ্ভ বেংক(আৰবিআই) গঠন কৰা হৈছিল। ১৯৩৬ চনত সংশোধন কৰা কোম্পানী আইনৰ সৈতে এই আইনখন ভাৰতত বেঙ্কিং প্ৰতিষ্ঠানসমূহৰ তত্ত্বাৱধানৰ বাবে এক পৰিকাঠামো প্ৰদান কৰাৰ বাবে কৰা হৈছিল।

সাৰাংশ

আইনখনত তথাকথিত অনুসূচীত বেংকবোৰৰ সংজ্ঞা অন্তৰ্ভুক্ত আছে আৰু সেইবোৰ আইনৰ দ্বিতীয় অনুসূচীত উল্লেখ কৰা হৈছে। সেইবোৰ বেংক যিয়ে মূলধন জমা আৰু ৫ লাখৰ ওপৰত সঞ্চয় পৰিশোধ কৰিব লাগিছিল।

ধাৰাসমূহ

আৰবিআই আইনত বিভিন্ন ধাৰা আছে কিন্তু আটাইতকৈ বিতৰ্কিত আৰু বিভ্ৰান্তিকৰ হৈছে ধাৰা ৭। যদিও এই শাখাটো কেন্দ্ৰীয় চৰকাৰে কেৱল এবাৰহে ব্যৱহাৰ কৰিছে, এই ধাৰাই ৰিজাৰ্ভ বেংকৰ স্বায়ত্তশাসনৰ ওপৰত প্ৰতিবন্ধকতা আৰোপ কৰিছে। ধাৰা 7-ত কোৱা হৈছে যে কেন্দ্ৰীয় চৰকাৰে আৰ.বি.আই. বোৰ্ডৰ জৰিয়তে আৰ.বি.আই.-ৰ কাম-কাজত আইন প্ৰণয়ন কৰিব পাৰে আৰু আৰ.বি.আই. এক স্বায়ত্তশাসিত সংস্থা নহয়। আইনখনৰ ধাৰা ১৭ ত ভাৰতীয় ৰিজাৰ্ভ বেঙ্কে ভাৰতৰ কেন্দ্ৰীয় বেংক হিচাপে ব্যৱসায় কেনেদৰে পৰিচালনা কৰিব পাৰে তাক নিৰ্ধাৰণ কৰা হৈছে। আৰবিআইয়ে কেন্দ্ৰীয় আৰু ৰাজ্য চৰকাৰৰ পৰা সূত অবিহনে জমা গ্ৰহণ কৰিব পাৰে। ৰিজাৰ্ভ বেংকে বাণিজ্যিক বেংকৰ পৰা বিনিময়ৰ বিল ক্ৰয় আৰু ৰেহাই দিব পাৰে। বেংকৰ পৰা বৈদেশিক মুদ্ৰা ক্ৰয় কৰিব পাৰে আৰু বিক্ৰী কৰিব পাৰে। বেংক আৰু ৰাজ্যিক বিত্তীয় নিগমসমূহক ঋণ প্ৰদান কৰিব পাৰে। ৰিজাৰ্ভ বেংকে কেন্দ্ৰীয় চৰকাৰ আৰু ৰাজ্য চৰকাৰক অগ্ৰগতি প্ৰদান কৰিব পাৰে। ৰিজাৰ্ভ বেংকে চৰকাৰী চিকিউৰিটি ক্ৰয় বা বিক্ৰী কৰিব পাৰে আৰু ডেৰিভেটিভ, ৰেপো আৰু ৰিভাৰ্চ ৰেপোত লেনদেন কৰিব পাৰে।

ধাৰা ১৮ ত বেংকসমূহৰ বাবে জৰুৰীকালীন ঋণ ৰখা হৈছে। ধাৰা ২১ ত কোৱা হৈছে যে আৰবিআইয়ে কেন্দ্ৰীয় চৰকাৰৰ বাবে বেংকিং বিষয় পৰিচালনা কৰিব লাগিব আৰু ৰাজহুৱা ঋণ পৰিচালনা কৰিব লাগিব। ধাৰা ২২ ত কোৱা হৈছে যে কেৱল আৰবিআইৰ হে ভাৰতত মুদ্ৰা নোট জাৰী কৰাৰ একচেটিয়া অধিকাৰ আছে। ধাৰা ২৪-ত কোৱা হৈছে যে নোট এটা সৰ্বাধিক মূল্যৰ হ'ব পাৰে ₹১০,০০০ (১২০ আমেৰিকান ডলাৰ)।
আইনৰ ধাৰা ২৬ ত ভাৰতীয় বেংক নোটৰ আইনী নিবিদা চৰিত্ৰ বৰ্ণনা কৰা হৈছে।

ধাৰা ২৮ য়ে আৰবিআইক ক্ষতি হোৱা তথা নচলা নোট আৰু অসিদ্ধ নোটৰ বিনিময় সম্পৰ্কে নিয়ম গঠন কৰিবলৈ অনুমতি দিছে।
ধাৰা ৩১-ত কোৱা হৈছে যে ভাৰতত কেৱল আৰ.বি.আই. বা কেন্দ্ৰীয় চৰকাৰেহে চাহিদা অনুসৰি পৰিশোধযোগ্য প্ৰমিছৰী নোট জাৰী আৰু গ্ৰহণ কৰিব পাৰে। অৱশ্যে, চাহিদা অনুসৰি পৰিশোধ কৰিব লগা চেকবোৰ যিকোনো লোকে জাৰী কৰিব পাৰে।
ধাৰা ৪২(১)ত কোৱা হৈছে যে প্ৰতিটো অনুসূচীত বেঙ্কৰ আৰবিআইৰ সৈতে গড় দৈনিক জমাধন থাকিব লাগিব। জমাৰ পৰিমাণ ভাৰতত ইয়াৰ মুঠ সময় আৰু চাহিদাৰ দায়বদ্ধতাৰ এক নিৰ্দিষ্ট শতাংশতকৈ অধিক হ'ব।

তথ্যৰ উৎস

শ্ৰেণী:অৰ্থনীতি
বেণুধৰ শৰ্মা

বেণুধৰ শৰ্মা সাহিত্য অকাডেমি বঁটা লাভ কৰা দ্বিতীয়গৰাকী অসমীয়া ব্যক্তি। ইয়াৰ উপৰিও তেখেত এজন সাহিত্যিক, প্ৰত্নতত্ত্ববিদ, সাংবাদিক, সমাজ সংস্কাৰক, বুৰঞ্জীবিদ, গৱেষক আৰু ভাৰতৰ স্বাধীনতা সংগ্ৰামৰ এগৰাকী আগশাৰীৰ মুক্তিযোদ্ধা আছিল। ১৯৫৬ চনৰ অসম সাহিত্য সভাৰ সভাপতি পদত অধিষ্ঠিত হৈছিল। তেওঁৰ সাহিত্যত বুৰঞ্জীৰ সমল ভৰি থকাৰ বাবে তেওঁক 'ইতিহাস ৰত্ন', 'বুৰঞ্জীৰ যাদুকৰ' আদি নামেৰেও বহুতে বিভূষিত কৰিছিল। ৰত্নকান্ত বৰকাকতীদেৱে বেণুধৰ শৰ্মাক 'বুৰঞ্জী সূৰ্য' আখ্যা দি সন্মান জনাইছিল।

উদ্ধৃতি

ভোট, ডফলা, কপাহবোৰ, আবৰ, মিচিমি, চিংফৌ কাৰেং, খেন, খামতি, নগা খাচীয়া, জয়ন্তীয়া, গাৰো, কুকী এইবিলাক পৰ্বতীয়া মানুহে অসম খনক ওৰণিৰ দৰে আবৃত কৰি ৰাখিছে।
দেওবাৰে ৰাতিপুৱা-ৰাতিপুৱা বাল্যাশ্ৰম ছাত্ৰ সমাজলৈ যাব লাগে। সমাজত পদ্য আৰু ৰচনা লেখি, পঢ়ি শুনাব লাগে আৰু বাদ-প্ৰতিবাদ অৰ্থাৎ তৰ্কও কৰিব লাগে।

উৎস

শ্ৰেণী:সাহিত্য অকাডেমী বঁটা বিজয়ী